funtopia ninja ЧЕСТО ЗАДАВАНИ ВЪПРОСИ
**1. Какво е свободно скачане?**  

Свободното скачане е най-популярната ни услуга. Всеки подписал информираното съгласие може да влезе и свободно да скача в предвидените за целта зони.  

**2. Къде се намирате?**  

Бул.”Черни връх” №100, Парадайс център етаж 3.  

**3. Кога отваряте?**  

Трамплинният парк ще има предварително отваряне на 28.10.2016, след това ще изгради още едно съоръжение. Следете страницата за повече информация.  

**4. Трябва ли предварително да се запиша или да запазя час?**  

Към момента не е необходимо запазването на час, можете свободно да използвате трамплините в работното време на обекта.  

**5. Какви начини за плащане приемате?**  

В обекта може да платите както с дебитни и кредитни карти, така и брой.  

**6. Къде мога да подпиша информираното съгласие?**  

Вие може да попълните онлайн декларациите по всяко време тук: [**Декларация за информирано съгласие**](http://77.71.112.82:8099/waiver/embedregistration?gymid=351&namespace=funtopiasofia)  

Ние силно препоръчваме попълването на онлайн декларацията, по този начин системата автоматично създава профил в нашата система и така влизането ви в обекта става много по-бързо.  

funtopia също разполага с електронни станции, където можете да попълните декларацията при пристигането ви в парка.  

**7. Кога да дойда за сесия?**  

Сесиите във Фънтопия Нинджа са същите като във Фънтопия Кидс. Влизането е на всеки 15 минути. Добре е все пак да дойдете 15 мин. по-рано от желаната сесия. Това ще ви даде достатъчно време, за да се настаните и да видите нашите указания за безопасност. Не забравяйте, че трафикът е непредсказуем, а може и шефът ви да е в режим “само още едно нещо” и това да доведе до пристигането ви с 30 минути закъснение. Ние все пак ще ви пуснем да влезете, но ще пропуснете началото на сесията.  

**8. Имате ли стаи за преобличане и душове?**  

Фънтопия Нинджа разполага със стаи за преобличане, заключващи се шкафчета и душове, които клиентите могат да използват без допълнително заплащане.  

**9. Мога ли да си донеса храна?**  

Клаймбар е мястото, в което може да бъдете обслужени както с топли, така и със студени напитки, и следователно внасянето на външни храни и напитки не е разрешено.  

Изключения се приемат за бебешки храни и за хора с увреждания.  

**10. Паркът разполага ли със свободна Интернет връзка?**  

Да! Фънтопия разполага със супер бърза Интернет връзка, която е на разположение на гостите в парка. За да се възползвате от нея, моля попитайте за паролата на мрежата някой то служителите.  

**11. Има ли къде да паркирам?**  

Тъй като обектът се намира в търговския център, всички посетители имат право на до 4 часа безплатен престой във вътрешния паркинг. Също така на разположение на всички е и външният безплатен паркинг, който може обаче не винаги да е свободен.  

**12. Имате ли рампа за инвалидни колички?**  

Към момента в залата не са предвидени такива съоръжения.  

**13. Какво мога да правя докато децата или приятелите използват трамплинния парк?**  

В парка имаме отличен Бар с гледка, както над Южния парк, така и към трамплинния парк, така че можете да наглеждате децата и приятелите си. В бара можете да седнете удобно с чаша кафе или парче вкусна торта. Ние също имаме свободен супер бърз wifi.  

**14. Може ли да се празнува рожден ден с Фънтопия Нинджа?**  

Да, екипът ни е разработил различни видове забавления, който включват трамплини, доджбол, катерене и други. Попитайте за текущите пакети на рецепция в залата или разгледайте [**тук**](http://funtopiaworld.com/sofia/detski-rojden-den/).  

**15. С какво препоръчвате да бъда облечен при посещение на Фънтопия Нинджа?**  

Препоръчваме спортни дрехи, които ви дават повече комфорт. Това означава къси панталони, тениски и спортни облекла, които позволяват на кожата да диша. Освен това ние не позволяваме предмети с остри върхове върху трамплина. Всякакви бижута от всякакъв тип са забранени.  

**16. Защо трябва да нося тези гумени чорапи?**  

Нашите супер яки и шик чорапи са специално избрани за безопасно използване на нашите трамплини. Супер уменията ви имат нужда от супер чорапи, с тях можете спокойно да се концентрирате върху забавни неща.  

Чорапите могат да се перат в пералня и са за многократна употреба, само не забравяйте да ги грабнете при следващото си посещение във Фънтопия Нинджа.  

**17. Мога ли да нося очила?**  

Разбира се! Важно е да се вижда, но не забравяйте, че могат да паднат докато ги носите, така че използването им е на ваш риск!  

**18. Има ли ограничения за ръст и тегло?**  

Ограничението за тегло е 135кг., а за ръст няма никакво ограничение.  

**19. Мога ли да скачам, ако имам някакво заболяване?**  

Ако имате каквато и да е заболяване, което може да повлияе върху способността за безопасно използване на трамплина, трябва да се консултирате с лекар и си запишете всички подробности за вашето здраве и безопасност.  

**20. Мога ли да скачам, ако съм бременна?**  

Не. Мярката е за безопасността, както на майката, така и на нероденото дете.  

**21. Има ли възрастови ограничения?**  

Трябва да имате поне 5 години опит от това нещо наречено живот.  

Ако сте над 14г., сами можете да подпишешете информираното съгласие, ако обаче сте под 14г., тогава някой родител или законен настойник трябва да се подпише вместо вас.  

**22. Безопасно ли е скачането на трамплини?**  

Скачането на трамплин е сравнимо по риск с други спортове като скейтборд, карането на ски, хокей на лед и футбол. Скачайте в рамките на възможностите си и не предприемайте движения, които са далеч от вашето ниво. Това не е мястото да се покажете или да впечатлите някого.  

Ние инвестираме много в обучението на нашите служители. Нашите фасилитатори са обучени да наблюдават и предотвратяват инциденти, а не само да реагират на такива.  

**23. Какво мога да пия в трамплиниия парк?**  

Никакви напитки (включително минерална вода) не могат да бъдат внесени вътре на трамплинните легла.  

Напитки са на разположение за покупка по всяко време в предвидените за това места в на Кламбар.  

Консумацията на алкохол преди сесия е забранена.  

**24. Мога ли да наема целия парк за събитие?**  

Да, целият парк може да бъде отдаден ексклузивно за събития или за по-големи групи, фирмени събития или тийм билдинги. За повече информация разгледайте **[тук](https://funtopiaworld.com/sofia/corporate/)** или се свържетес нас на телефон:0884 510 331 или 0885 503 073



